สวัสดีค่ะ ตอนนี้ดิฉันทานยาคุม yazเป็นแผงที่ 3 มีทานช้าในวันแรกที่ต้องเริ่มยาคุม(ฉันกินวันถัดมา2เม็ด) และทาคลาดเคลื่อนบ้าง 2-3 ครั้งไม่เกิน3 ชม แต่ขณะมีเพศสัมพันธ์ใช้ถุงยางร่วมด้วยตลอด แต่วันนี่วันที่ 10 เป็นวะนที่กินยาเม็ดสุดท้าย(เม็ด28) แต่ประจำเดือนยังไม่มาเลยค่ะ ช่วงนี้ฉันมีความกังวลเกี่ยวกับการท้องและการสอบ บางทีนอนไม่หลับค่ะ แบบนี้มีโอกาสที่ประจำเดือนเคลื่อนและจะท้องไหมคะ
สวัสดีค่ะ เมื่อทานยาคุมกำเนิดยี่ห้อ yaz ครบ 28 เม็ดแล้ว แต่ไม่ได้เริ่มทานยาคุมแผงใหม่ทันที โดยเว้นไป 1 วัน ประสิทธิภาพในการป้องกันการตั้งครรภ์ก็อาจลดลงไป อย่างไรก็ตาม หากได้ใช้ถุงยางอนามัยร่วมด้วยทุกครั้ง โอกาสในการตั้งครรภ์นั้นก็ถือว่ามีน้อยมากค่ะส่วนการที่ทานยาคุมคลาดเคลื่อนไปไม่เกิน 3 ชั่วโมง ก็จะไม่ได้มีผลต่อประสิทธิภาพของยาคุมกำเนิดแต่อย่างใดเมื่อทานยาคุมกำเนิดครบ 28 เม็ดแล้ว หากไม่มีประจำเดือนมา อาจลองตรวจหาการตั้งครรภ์ดูก่อน เพื่อให้แน่ใจว่าไม่มีการตั้งครรภ์เกิดขึ้นค่ะ หากตรวจไม่พบ ก็อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง โดยเฉพาะหากเป็นยาคุมชนิดฮอร์โมนต่ำ ซึ่งก็ไม่ได้อันตรายอะไร สามารถที่จะทานยาคุมแผงใหม่ต่อไปได้ค่ะ ส่วนการที่เครียดเรื่องสอบกับตั้งครรภ์ และนอนไม่หลับ ไม่ได้เป็นสาเหตุที่ทำให้ประจำเดือนไม่มา เพราะเมื่อเราทานยาคุม การมีของประจำเดือนก็จะภายใต้อิทธิพลของฮอร์โมนจากยา จะไม่ขึ้นอยู่กับการทำงานของรังไข่ ดังนั้น ปัจจัยเรื่องความเครียด ที่จะมีผลต่อการทำงานของรังไข่จึงไม่ได้มีผลอะไรค่ะ